Penny Dreadful

Penny Dreadful on brittiläis-yhdysvaltalainen kauhusarja, jonka on luonut John Logan.

Sarjan tapahtumat sijoittuvat pääasiassa viktoriaanisen ajan Lontooseen ja siinä on mukana tapahtumia ja hahmoja kauhukirjallisuuden klassikoista kuten Mary Shelleyn Frankensteinista, Bram Stokerin Draculasta ja Oscar Wilden Dorian Grayn muotokuvasta. Sarjan nimi viittaa 1800-luvun kauhusarjajulkaisuihin, ja nimen voi suomentaa esimerkiksi ”pennin kauhuksi”.

Sarjan 1930-luvun Los Angelesiin sijoittuva spin-off Penny Dreadful: City of Angels sai ensi-esityksensä Showtime-kanavalla 26. huhtikuuta 2020.

Rooleissa

Juoni
Ensimmäisen kauden tapahtumat alkavat vuoden 1891 Lontoosta, jossa seikkailija Malcom Murray ja hänen kumppaninsa Vanessa Ives palkkaavat yhdysvaltalaisen entisen sotilaan etsimään Murrayn tytärtä Minaa, jonka on siepannut yliluonnollinen olento. Heidän joukkoonsa liittyy myös nuori tohtori Victor Frankenstein, jota vainoaa hänen henkiin herättämänsä olento.

Sarjan toisella kaudella Vanessa Ivesia jahtaavat Evelyn Poolem johtamat noidat, jotka haluavat tuoda hänet mestarinsa Luciferin eteen. Frankenstein luo olennolleen vaimon ja poliisi etsii Chandleria hänen majatalossa tekemänsä murhan vuoksi.

Kolmannella kaudella hahmot ovat päätyneet eri puolille maailmaa, ja Kreivi Draculan saapuessa Lontooseen käydään lopullinen taistelu Vanessa Ivesin sielusta.

Lähteet

2010-luvun yhdysvaltalaiset kauhusarjat
Brittiläiset kauhusarjat
Vampyyrisarjat